August 20, 2015

Maammila Kabajamaa,

Tajaajiloonni Dullumaa fi Hir’ina Qaamaa kan aanaa Multnomah keessa jiran Waltajjiiwwan Namoota Dulloomani kan Aanaa waliin waltahanii hojjatu, hanga danda’ame namoonni dullooman hawaasa keessatti bilisa ta’anii akka jiraatan kan jabeessan fi gargaaran sagantaalee qindaawan dhiheessuuf. Sagantaalee kanneen keessaa sagantaan geejjibaa fi kan gargaarsa kaffaltii geejjibaa keessatti argamu.

**Ammaan tana sagantaa gargaarsa geejjiba keenya irra deebinee xiinxalaa jirra ammas jijjiiramoota jiran kanneen akka beektu si hubachiisna. Jijjiiramoonni guguddaa lameen kanatti aanu:**

1. **Ulaagaan guutamuu isaa qorachuu**: tooftaa kan ittiin qorannu haaraa qabna ammas ji’oota itti aanan keessatti namoota gargaarsa geejjibaa argachaa jiran hundaaf foormii qorannoo ulaagaa haaraa guutuu ni jalqabna. Yeroon qorannoon dhimma kee yammuu gahu beeksisa siif ergina.

Waltajjii Namoota Dulloomani kan Aanaa irraa gargaarsa argachuuf ulaagaan jiru galii, rakkina fi fedhii irrati hundaawa. Maammiloonni yeroo iyyannoo guutan fi achiin booddee waggaa waggaan qoratamu. Waltajjii Namoota Dulloomani kan Aanaa irraa gargaarsa geejjibaa argachuuf yammuu ati qoratamtu galii kee, ji’a ji’aan yeroo meeqa akka geejjibatti fayyadamtu, geejjiba kabiroo fayyadamuuf dandeettii ati qabdu (kana jechuun ammoo ollaa, maatii, hiriyoota waliin geejjiba hirachuu, konkolaataa suuqii/dukkaana itti fayyadamuu, kan kana fakkaatan) ilaalchisee odeeffannoo sirrii fi guutuu kennuu qabda.

1. **Gargaarsa geejjiba kee bakka itti fudhattu**: Guyyaa <insert date> irraa jalqabee aanaa ati jiraattu keessatti Waltajjii Namoota Dulloomaniin gargaarsi geejjibaa akka kennamu ni gaafanna. Waltajjiiwwan Namoota Dulloomani kan Aanaa tajaajiloota kan itti kennan naannoo teessuma lafaa/ollaa kan mata mataa isaanii qabu. Waltajjii namoota dulloomani kan ollaa kee jiru irraa osoo HINTA’IIN waltajjii namoota dulloomani kabiraa irraa gargaarsa geejjibaa fudhachaa jirta yoo ta’e gargaarsa geejjiba kee eessaa akka fudhachuu qabdu sitti himama. Cehumsi kun mijaawaa akka siif ta’u qindeessaan geejjiba kee si waliin hojjata.

Gargaarsa geejjibaa kan dursa maallaqaan deeggaru mootummaa aanaa dha. Ammas sagantaa barbaachisaa ta’e kanaaf maallaqni ramadame fedhii jiru waliin walhingitu. Gabaabumatti, namoonni hedduu gargaarsa barbaadan illee fedhii guddachaa jiru guutuuf maallaqni gahaan hinjiru. Qarshiin xiqqoo kun akkamitti qaceellootti ramadamuu akka danda’u ilaalchisee hirmaannaan kee baay’ee barbaachisaa dha. Haala kee ilaalchisee odeeffannoo qaceelloo ati nuuf kennitu irratti hundoofna, gamaaggama godhamu irratti hundaa’ee namoota hatattamaan gargaarsa barbaadaniif maallaqni qaceellootti kennamu isaa mirkaneessuuf. Maallaqa ilaalchisee haqa jiru hubattee filmaatawwan kabiroo jiran akka ati itti fayyadamtu abdii qabna; fakkeenyaaf konkolaataawwan dukkaanaa, gamtaan deemuu ykn miseensoota maatii fi/ykn ollaa wajjin geejjiba hirachuu. Kanaaf, gama keetiin sagantaa kee jijjiiruu fi namoota waliin qindeessuun si barbaachisa.

Galmeen Mirgoota Maammilawwan dhaabbata keenya, komii dhiheessuuf adeemsa seera keenya kan dabalate, kana waliin qabsiifameera.

Galatoomi. Gaaffiilee yoo qabaatte mee na quunnami.

Kabaja Waliin,

Qindeessaa Geejjibaa

<insert name of District Senior Center>

Kana Waliin kan Ergame: Mirgoota Maammilaa

Garagalcha (Cc): galmee maammilaa